Stortingsvalget 2013 i Rogaland

**[[Stortingsvalget 2013]] i [[Rogaland]]** ble avholdt 9. september 2013. Det skulle velges 14 stortingsrepresentanter for Rogaland for perioden 2013 til 2017, herav 13 distriktsmandater og ett utjevningsmandat. Det er ett distriktsmandat mer enn i foregående stortingsperiode. Partiene kunne nominere inntil 20 kandidater på valglistene.

## Innvalgte i perioden 2009-2013

I perioden 2009-2013 har følgende representanter vært valgt inn fra Rogaland:

* Fremskrittspartiet: Ketil Solvik-Olsen (mandat 1), Solveig Horne (4), Øyvind Vaksdal (8) og Bente Thorsen (12)
* Arbeiderpartiet: Tore Nordtun (2), Eirin Kristin Sund (5) og Torfinn Opheim (9)
* Høyre: Bent Høie (3), Siri Meling (7) og Arve Kambe (11) 
* Kristelig Folkeparti: Dagfinn Høybråten (6)
* Senterpartiet: Magnhild Meltveit Kleppa (10)
* Sosialistisk Venstreparti: Hallgeir Langeland (utjevningsmandat)

Kristelig Folkeparti var nærmest til å ta sistemandatet fra Fremskrittspartiet.

Geir Pollestad møtte som vararepresentant for Magnhild Meltveit Kleppa da hun var statsråd i Samferdselsdepartementet (2009-2012).

Ketil Solvik-Olsen, Øyvind Vaksdal, Tore Nordtun, Torfinn Opheim, Dagfinn Høybråten og Magnhild Meltveit Kleppa har alle takket nei til gjenvalg i 2013.

## Nominasjoner
Det er 17 valglister som er godkjent av fylkesvalgstyret i Rogaland:

### [[Arbeiderpartiet]]

Tore Nordtun og Torfinn Opheim ønsket ikke gjenvalg. Nominasjonskomiteen offentliggjorde sin første innstilling i september 2012. Sittende stortingsrepresentant Eirin Sund ble nominert på førsteplass. Det var dissens om andreplassen hvor flertallet ønsket Frode Berge mens AUF ønsket Torstein Tvedt Solberg. Det var også en liten dissens om tredjeplassen til Hege H. Liadal. Flertallet hadde Torstein Tvedt Solberg på fjedeplass. Unn Therese Omdal ble innstilt til femteplass:

På nominasjonsmøte 8. desember 2012 trakk Frode Berge sitt kandidatur og oppfordret sine tilhengere til å stemme på Solberg. Følgende ble nominert på de øverste plassene:

# Eirin Kristin Sund, Time
# Torstein Tvedt Solberg, Stavanger/AUF
# Hege Haukeland Liadal, Haugesund 
# Øystein Langholm Hansen, Strand/LO
# Unn Therese Omdal, Eigersund

### [[Fremskrittspartiet]]

Fremskrittspartiet fikk innvalgt 4 representanter ved valget i 2009. Kjetil Solvik-Olsen ønsket ikke gjenvalg. Nominasjonskomiteen la fram sin innstilling til liste 16. november 2012.. Nominasjonsmøte ble avholdt 24. november 2012 og resultatet for listetoppene ble i tråd med innstillingen, men det var kampvoteringer om flere plasser. Kari Raustein tapte kampen om andreplassen mot Bente Thorsen og Kåre Ludwig Jørgensen tapte kampen om fjerdeplass mot Helge Torheim. Det ble uttrykt bekymring for at Frp kunne få problemer med å konkurrere i Stavanger/Sandnes området på grunn av for få toppkandidater fra området. Kjetil Solvik-Olsen som ikke ønsket gjenvalg til Stortinget ble satt opp på niendeplass.

De øverste plassene på stortingslista ble besatt av:

# Solveig Horne, Sola
# Bente Thorsen, Karmøy 
# Roy Steffensen, Kvitsøy 
# Helge Thorheim, Karmøy
# Kari Raustein, Stavanger

### [[Høyre]]

Rogaland Høye hadde 3 representanter på Stortinget i perioden 2009-2013. Nominasjonskomiteen offentliggjorde sin innstilling 1. november.. På nominasjonsmøte 24. november 2012 ble forslaget enstemmig vedtatt som Rogaland Høyres stortingsliste.

# Bent Høie, Stavanger
# Siri A. Meling, Eigersund
# Arve Kambe, Haugesund
# Tina Bru, Sandnes/Unge Høyre
# Sveinung Stensland, Haugesund
# Sissel K. Hegdal, Stavanger
# Lisbeth Vikse, Sandnes/Senior Høyre

### [[Kristelig Folkeparti]]
Dagfinn Høybråten som var eneste representanten fra KrF som ble innvalgt i 2009 ønsket ikke gjenvalg. Partiets ene nestleder Bjørg Tysdal Moe stilte i utgangspunktet som kandidat til førsteplassen, men trakk seg da det ble klart at Olaug Bollestad hadde større oppslutning samtidig som lokallagene ønsket ungdomskandidaten Marie Ljones Brekke på tredjeplass.

På nominasjonsmøtet 17. november 2012 ble følgende valgt enstemming til de øverste plassene på stortingslista:

# Olaug Vervik Bollestad, Gjesdal
# Geir Toskedal, Karmøy
# Marie Ljones Brekke, Stavanger

### [[Senterpartiet]]
Magnhild Meltveit Kleppa som ble innvalgt som Rogaland Senterpartis eneste representant i 2009 ønsket ikke gjenvalg. Nominasonsmøte ble avholdt 27. oktober 2012 og følgende personer ble enstemmig nominert på de øverste plassene på stortingslista for 2013:

# Geir Pollestad, Time
# Sofie Margrethe Selvikvåg, Sandnes
# Leif Christian Andersen, Stavanger/Senterungdommen.

### [[Sosialistisk Venstreparti]]
Nominasjonskomiteen innstilte enstemmig at Hallgeir Langeland som har vært eneste representant for Rogaland SV i perioden 2009-2013 skulle få fornyet tillit på førsteplass. På nominasjonsmøtet 10. november 2012 ble følgende nominert på de øverste plassene på lista:

# Hallgeir Langeland, Stavanger
# Heidi Bjerga, Sandnes
# Eirik Faret Sakariassen, Stavanger

### [[Venstre]]
Rogaland Venstre har ikke hatt noen representanter på Stortinget 2009-2013. På nominasjonsmøtet 10. november 2012 ble følgende nominert på de øverste plassene: 
# Iselin Nybø, Stavanger
# Svein Abrahamsen, Haugesund
# Anja Beggård Endresen, Sola

### Andre partier

* De Kristne: Erik Selle, Bærum
* Demokratene i Norge: Kjersti Margrethe Adelheid Gilje, Sandnes
* Det Liberale Folkepartiet: Ronny Skjæveland, Sandnes 
* Kristent Samlingsparti: Bernt Mellemstrand, Hå
* Kystpartiet: Magnus Arne Klepp, Klepp
* Miljøpartiet De Grønne: Hanna E. Marcussen, Oslo
* Norges Kommunistiske Parti: Geir Hansen, Stavanger
* Pensjonistpartiet: Karl Waldemar Sandvig, Stavanger
* Piratpartiet: Vegard Pettersen, Sandnes
* Rødt: Truls Drageset Dydland, Stavanger

## Meningsmålinger
Meningsmålinger for Rogaland med spørsmål om stortingsvalg

**Oppslutning:**

**Mandatfordeling:**

## Valgresultat
Det var 308 988 stemmeberettigede velgere i Rogaland.

## Valgte stortingsrepresentanter
Følgende representanter for Rogaland ble innvalgt på stortinget for perioden 2013-2017:

*Høyre: Bent Høie (mandat 1), Siri A. Meling (4), Arve Kambe (8), Tina Bru (10)
*Arbeiderpartiet: Eirin Kristin Sund (2), Torstein Tvedt Solberg (6), Hege Haukeland Liadal (9)
*Fremskrittspartiet: Solveig Horne (3), Bente Thorsen (7), Roy Steffensen (11)
*Kristelig Folkeparti: Olaug Vervik Bollestad (5), Geir Toskedal (13)
*Senterpartiet: Geir Pollestad (12)
*Venstre: Iselin Nybø (utjevningsmandat)

Iselin Nybø var nærmeste utfordrer til å vinne distriktsmandat (manglet 1113 stemmer).

## Referanser